Source: http://docplayer.fi/4270753-Jukka-kivisto-potilasturvallisuussuunnitelma-osana-turvallisuusjohtamista.html
Timestamp: 2018-02-20 12:32:39+00:00
Document Index: 474626

Matched Legal Cases: ['kko ', 'kko ', 'kko ', 'kko ', 'kko ', 'kko ', 'KKO ', 'KKO ']

Jukka Kivistö POTILASTURVALLISUUSSUUNNITELMA OSANA TURVALLISUUSJOHTAMISTA - PDF
Jukka Kivistö POTILASTURVALLISUUSSUUNNITELMA OSANA TURVALLISUUSJOHTAMISTA
Download "Jukka Kivistö POTILASTURVALLISUUSSUUNNITELMA OSANA TURVALLISUUSJOHTAMISTA"
1 Jukka Kivistö POTILASTURVALLISUUSSUUNNITELMA OSANA TURVALLISUUSJOHTAMISTA Opinnäytetyö KESKI- POHJANMAAN AMMATTIKORKEAKOULU Sosiaali- ja terveysalan yksikkö Sosiaali- ja terveysalan johtaminen ja kehittäminen Toukokuu 2011
2 TIIVISTELMÄ OPINNÄYTETYÖSTÄ Yksikkö Sosiaali- ja terveysalan yksikkö, Kokkola Aika Toukokuu 2011 Koulutusohjelma Sosiaali- ja terveysalan johtaminen ja kehittäminen, YAMK Työn nimi Potilasturvallisuussuunnitelma osana turvallisuusjohtamista Työn ohjaaja Yliopettaja, TtT Annukka Kukkola Tekijä/tekijät Jukka Kivistö Sivumäärä Työelämäohjaaja Hoitotyön johtaja, TtM Hannele Tikkakoski-Alvarez Tämän opinnäytetyön tarkoituksena oli tehdä potilasturvallisuussuunnitelma Kokkolan sosiaali- ja terveystoimelle. Opinnäytetyön tavoitteena oli potilasturvallisuuden kehittäminen. Opinnäytetyö toteutettiin toimintatutkimuksen menetelmää mukaillen. Suunnitelman perustana oli esimiehille suunnattu potilasturvallisuuskysely. Potilasturvallisuussuunnitelmaa tehtiin kevään 2011 aikana yhteistyössä ohjausryhmän kanssa. Ohjausryhmä rakensi kyselylomakkeen, jonka tuloksia käytiin lävitse potilasturvallisuussuunnitelman tekemisen aikana. Potilasturvallisuussuunnitelman tekemisen apuna käytettiin lisäksi Vaasan sairaanhoitopiirin potilasturvallisuussuunnitelmaa. Lopullinen potilasturvallisuussuunnitelman sisältö valmistui toukokuussa Kyselyn vastausprosentiksi muodostui 83 % (n=29). Aineiston analysoinnissa käytettiin kvantitatiivisia analyysimenetelmiä. Tutkimusaineistosta muodostettiin prosenttijakaumia, frekvenssejä, ristiintaulukointeja sekä suoria lainauksia. Avoimet vastaukset luokiteltiin sisällön analyysilla. Tuloksena saatiin tietoa potilasturvallisuuden toteutumisesta, ja potilasturvallisuussuunnitelman sisällöstä. Vastaajista noin 2/3 suhtautui myönteisesti potilasturvallisuuden toteutumiseen. Potilasturvallisuuskulttuurin osa-alue koettiin olevan parhaimmalla tasolla. Heikoin potilasturvallisuus nousi esiin laiteturvallisuudessa. Potilasturvallisuutta parantamalla vähenevät potilaalle ja asiakkaalle aiheutuvat haitat sekä varatapahtumat. Potilasturvallisuuden kehittäminen on jokaisen työntekijän vastuulla. Potilasturvallisuuden toteutumisesta vastaavat esimiehet ja organisaation johto. Potilasturvallisuuden kehittämiseen tulee varata riittävästi resursseja. Potilasturvallisuussuunnitelman sisällön määrää uuden terveydenhuoltolain asetus. Suunnitelmaa tulee jatkuvasti kehittää. Suunnitelma ohjaa työyksiköiden potilasturvallista työtä, ja edistää potilasturvallisuuden toteutumista. Opinnäytetyön tuloksia ja prosessia voi hyödyntää sosiaali- ja terveydenhuollon organisaatioiden potilasturvallisuuden kehittämisessä. Asiasanat Potilasturvallisuus, potilasturvallisuuskulttuuri, potilasturvallisuussuunnitelma, turvallisuusjohtaminen
3 ABSTRACT CENTRAL OSTROBOTHNIA UNIVERSITY OF APPLIED SCIENCES Department of Health Care and Social Services Date May 2011 Degree programme Master of Social and Health Care Name of thesis Patient Safety Plan as Part of Safety Management Instructor Principal Lecturer, D.Sc. Annukka Kukkola Author Jukka Kivistö Pages Supervisor Director of Nursing, M.Sc. Hannele Tikkakoski-Alvarez Purpose of this Thesis was to make a patient safety plan to Kokkola social and health care services. The aim was the developement of patient safety. This study used a method of action research. Patient Safety Plan was based on questionnaires for managers on patient safety. Patient Safety Plan was drafted during the spring in collaboration with the Steering Group. The questionnaire was designed by the Steering Group, and its results were used in patient safety plan. Patient Safety Plan was based on a plan on Hospital District of Vasa. Final content of the patient safety plan was completed in May The response rate was 83%. The data was analyzed by quantitative methods. The data were formed Percentage distribution, frequencies, cross tabulations and direct citations. Open answers were classified by using content analysis. As the result information was obtained about the level of patient safety and what issues should be linked to patient safety plan. Of the respondents about 2 / 3 took a positive attitude to implementation of patient safety. The patient safety culture component was seen as the best level of all areas. The weakest patient safety was felt to be in safety of medical equipment. Improving patient safety will reduce the risk of hazardous events. Development of patient safety is every employee's responsibility. Managers and supervisors are responsible for the implementation of patient safety. Development of patient safety requires adequate resources. Regulation in new Health Law guides the Content of a Patient Safety Plan. The plan must be continually developed. The plan directs the patient safety for work units and promotes implementation of patient safety. Results of the thesis and the process can be used to improve patient safety of social and health care organisations. Key words Patient Safety, Patient Safety Culture, Patient Safety Plan, Security Management
4 TIIVISTELMÄ ABSTRACT SISÄLLYS 1 JOHDANTO 1 2 OPINNÄYTETYÖN TIETOPERUSTA Potilasturvallisuussuunnitelma osana turvallisuusjohtamista Turvallisuuskulttuuri potilasturvallisuuden edistäjänä Potilasturvallisuuden varmistamisen ulottuvuudet Turvallinen lääkehoito osana potilasturvallisuutta Laiteturvallisuuden merkitys vaaratilanteissa Hoidon turvallisuus potilasturvallisuuden perustana 14 3 YHTEENVETO OPINNÄYTETYÖN KESKEISISTÄ KÄSITTEISTÄ 17 4 OPINNÄYTETYÖN TARKOITUS JA TAVOITTEET 19 5 OPINNÄYTETYÖN TOTEUTTAMINEN Opinnäytetyön toimintaympäristö ja tutkimuksen kohderyhmä Toimintatutkimus opinnäytetyön lähestymistapana Tutkimusmenetelmä ja analyysi 24 6 OPINNÄYTETYÖN PROSESSIN KUVAAMINEN Aiheen valinta ja rajaaminen Ohjausryhmän kokoaminen Kyselytutkimuksen suorittaminen Kyselytutkimuksen tulokset Potilasturvallisuuskulttuurin osa-alue Lääkehoidon turvallisuus Hoidon turvallisuus Laiteturvallisuus Avoimien kysymyksien vastausten yhteenveto Potilasturvallisuussuunnitelman rakentuminen 46 7 POHDINTA Opinnäytetyön luotettavuus ja etiikka Opinnäytetyöprosessi Johtopäätökset ja jatkotutkimushaasteet 57 LÄHTEET 60 LIITTEET
5 1 1 JOHDANTO Maailmanlaajuisesti kymmenet miljoonat potilaat kärsivät jonkinasteisesta hoitovirheestä johtuvasta haittatapahtumasta tai kuolemasta. Hyvinvointivaltioiden potilaista joka kymmenes joutuu hoidosta aiheutuneen haitan kohteeksi, vaikka näiden maiden sairaalat ovat teknologisesti korkeatasoisia. Yhdysvalloissa hoitovirheistä johtuvien kuolemantapausten on arveltu olevan yleisempiä kuin liikenneonnettomuuteen tai rintasyöpään liittyvät kuolemantapaukset (Snellman 2009, 29). Vähemmän tietoa on köyhempien maiden potilasturvallisuuden tilasta, joissa hoitovirheet lisääntyvät olennaisesti infrastruktuurin takia, puutteellisen teknologian myötä ja vähäisten taloudellisten resurssien vuoksi. WHO:n potilasturvallisuustyön tavoitteena on vähentää maailmanlaajuisesti potilaiden hoidosta johtuvien haittojen määrää tutkimusten ja niistä saatujen tulosten avulla. (Donaldson 2009, 1.) Tyypillinen esimerkki haittatapahtumasta on hoitoon liittyvä, mutta toisaalta estettävissä oleva sairaalainfektio (Snellman 2009, 29). Yksi Euroopan unionin terveyspolitiikan painopistealueista on potilasturvallisuus. WHO:n potilasturvallisuusallianssi (World Alliance on Patient Safety) on mukana yhtenä jäsenenä Euroopan unionin jäsenvaltioiden muodostamassa työryhmässä, jonka kautta tuetaan jäsenvaltioiden työtä potilasturvallisuuden edistämiseksi. Helmikuussa 2008 käynnistyi EU-maiden yhteinen Euroopan Unionin Patient Safety Network (EU- NetPaS) -hanke, jonka keskeinen tavoite on kohottaa potilaille annettavan hoidon laatua luomalla potilasturvallisuutta lisääviä hyviä käytäntöjä sekä tuomalla eri maiden asiantuntijoita yhteiseen verkostoon (Snellman 2009, 30). Euroopan laajuisen yhteistyön myötä mahdollistuu potilaiden parempi hoito kaikilla EU:n alueilla riippumatta siitä, hakeutuuko potilas hoitoon omassa maassaan tai toisessa EU-maassa. Potilasturvallisuuden parantamisen edellytyksenä on, että jokaisella Euroopan unionin jäsenvaltiolla on tehokkaat ja johdonmukaiset toimintapolitiikat ja ohjelmat potilasturvallisuuden kehittämiseksi. (Euroopan unionin kansanterveysportaali 2011.) Tarpeettoman kärsimyksen välttämisestä on tullut yksi tärkeimmistä prioriteeteista eurooppalaisessa terveyspolitiikassa (Comyn 2007, 5).
6 2 Ensimmäinen suomalainen potilasturvallisuusstrategia vuosille julkistettiin sosiaali- ja terveysministeriön toimesta. Strategian keskeisimmät tavoitteet ovat potilaan/asiakkaan osallistuminen potilasturvallisuuden parantamiseen, potilasturvallisuuden hallinta ennakoimalla ja oppimalla, vaaratapahtumien raportointi ja niistä oppiminen, potilasturvallisuuden huomioiminen terveydenhuollon tutkimuksessa ja opetuksessa sekä potilasturvallisuuden suunnitelmallinen edistäminen riittävin voimavaroin. Potilasturvallisuus on ankkuroitava toiminnan rakenteisiin, ja potilasturvallisuuden kehittämistä tulee tehdä yhteistyössä kaikkien sosiaali- ja terveysalan toimijoiden kanssa. (Sosiaali- ja terveysministeriön julkaisuja , 3.) Kansallisen potilasturvallisuusstrategian kautta potilasturvallisuus on nostettu keskeiseksi tavoitteeksi sosiaali- ja terveydenhuollossa. Strategian mukaan potilasturvallisuus käsittää kaikki toimenpiteet ja periaatteet, joilla varmistetaan potilaiden hoidon turvallisuus. Turvallisessa hoidossa menetelmät ovat vaikuttavia ja niistä ei koidu potilaalle tai asiakkaalle tarpeetonta haittaa. Potilasturvallisuuden edistäminen on kustannusvaikuttavaa toimintaa ja sen vaikutukset ulottuvat pitkälle tulevaisuuteen. Potilasturvallisuuden edistäminen on tehokkainta silloin, kun huomio siirretään yksittäisten hoitajien virheiden huomioimisesta potilaalle aiheutuneiden haittojen arviointiin ja palveluprosessien toimivuuden tarkasteluun sekä hoitoketjujen kehittämiseen. (Suomalainen potilasturvallisuusstrategia , 12.) Sosiaali- ja terveydenhuollon kansallisen kehittämisohjelman tavoitteena on myös potilasturvallisuuden jatkuva kehittäminen ja potilasturvallisuustyön vaikuttavuuden seuraaminen (Sosiaali- ja terveydenhuollon kansallinen kehittämisohjelma KASTE , 50). Hallituksen esitys eduskunnalle uudesta terveydenhuoltolaista ja siihen liittyvistä lakimuutoksista valmistui 11. kesäkuuta Lain mukaan terveydenhuollon toiminnan on oltava näyttöön sekä hyviin hoito- ja toimintakäytäntöihin perustuvaa. Toiminnan on oltava laadukasta, turvallista ja asianmukaisesti toteutettua. Laki velvoittaa terveydenhuollon toimintayksiköitä laatimaan suunnitelman potilasturvallisuuden täytäntöönpanosta ja laadunhallinnasta. Potilasturvallisuuden edistäminen tulee tehdä yhteistyössä sosiaalihuollon palvelujen kanssa. (Hallituksen esitys terveydenhuoltolaiksi 2011, 37-39; Kinnunen 2010a; Voipio-Pulkki 2010, 137.)
7 3 Ensimmäinen kansallinen potilasturvallisuuskonferenssi järjestettiin terveydenhuollon ammattilaisille tammikuussa Potilasturvallisuustutkimuksen tilannetta nostettiin esille ensimmäisillä kansallisilla potilasturvallisuustutkimuksen päivillä tammikuussa Potilasturvallisuussuunnitelman sisältöön kuuluvat asiat on määritelty sosiaali- ja terveysministeriön asetuksella laadunhallinnasta ja potilasturvallisuuden täytäntöönpanosta laadittavasta suunnitelmasta. Potilasturvallisuus nähdään osana vaikuttavaa ja korkealaatuista hoitoa (Kuisma 2011, 1). Asetuksessa on yksityiskohtaiset ohjeet, mitä säädösten mukainen potilasturvallisuussuunnitelma tulee vähintään sisältää, miten suunnitelman täytäntöönpano toteutetaan ja miten potilasturvallisuussuunnitelmasta tiedotetaan potilaille. (Sosiaali- ja terveysministeriön asetus laadunhallinnasta ja potilasturvallisuussuunnitelman täytäntöönpanosta laadittavasta suunnitelmasta 2011, 1-2) Kokkolan terveyskeskuksen strategiassa on hyvinvoivan asiakkaan ja kuntalaisen osalta tavoitteena ja toimenpiteenä potilasturvallisuussuunnitelman laatiminen. Potilasturvallisuussuunnitelma tehdään laaja-alaisten sidosryhmien kanssa, terveyttä edistävänä ja ennaltaehkäisevänä toimenpiteenä. Tavoitteena on lisäksi vaaratapahtumien raportointijärjestelmän (Haipro) aktiivinen käyttö ja myöhemmässä vaiheessa Haipro-järjestelmän potilasilmoitusosion käyttöön ottaminen. (Kokkolan terveyskeskuksen strategia ) Haipro-järjestelmän avulla saadaan palveluprosesseja kehitettyä, mikä mahdollistaa Kokkolan kaupungin strategiassa tavoitellun hyvän elämänlaadun ja terveyden toteutumisen asiakaslähtöisesti (Kokkolan kaupungin strategia ). Tämän opinnäytetyön tarkoituksena on potilasturvallisuussuunnitelman tekeminen Kokkolan sosiaali- ja terveystoimelle. Kokkolan sosiaali- ja terveystoimi jakaantuvat kolmeen eri tulosalueeseen, joita ovat sosiaali- ja vammaispalvelut, terveyspalvelut ja vanhuspalvelut. Potilasturvallisuussuunnitelma tehdään yhteistyössä ohjausryhmän kanssa, joka koostuu jokaiselta tulosalueelta valituista jäsenistä. Potilasturvallisuussuunnitelman tekemisessä on hyödynnetty Vaasan sairaanhoitopiirin potilasturvallisuussuunnitelmaa. Potilasturvallisuussuunnitelmassa huomioidaan suomalainen lain-
8 4 säädäntö ja valtakunnalliset suositukset. Potilasturvallisuussuunnitelman laadinnassa hyödynnetään sosiaali- ja terveystoimen esimiehille tehtyä kvantitatiivisen potilasturvallisuuskyselyn tuloksia sekä teoreettisesta viitekehyksestä nousseita tietoja. Opinnäytetyön tavoitteena on Kokkolan sosiaali- ja terveystoimen potilasturvallisuuden kehittäminen. Potilasturvallisuussuunnitelman myötä potilaiden ja asiakkaiden saama hoito on turvallisempaa ja hoitoon liittyvät virheet sekä haittatapahtumat vähenevät. Potilasturvallisuussuunnitelma lisää potilaan ja asiakkaan osallistumista hoitoon, ja edistää potilasturvallisuuskulttuurin kehittymistä Kokkolan sosiaali- ja terveystoimen palvelukokonaisuuteen kuuluvissa tulosyksiköissä. Tässä työssä käytetään sanaa potilasturvallisuussuunnitelma kuvaamaan sekä asiakkaan että potilaan potilasturvallisuuden kehittämiseksi valmistuvaa suunnitelmaa.
9 5 2 OPINNÄYTETYÖN TIETOPERUSTA 2.1 Potilasturvallisuussuunnitelma osana turvallisuusjohtamista Hallituksen esityksessä uudeksi terveydenhuoltolaiksi on vaatimus, että jokaisen terveydenhuollon toimintayksikön tulee laatia suunnitelma potilasturvallisuuden täytäntöönpanosta. Potilasturvallisuussuunnitelman tekemisestä vastaa organisaation johto. Suunnitelmassa tulee huomioida lainsäädäntö, hyvät hoitokäytännöt ja valtakunnan suositukset, kansallisen potilasturvallisuusstrategian sisältämät tavoitteet sekä Euroopan unionin komission suositukset potilasturvallisuudesta. (Terveyden- ja hyvinvoinnin laitos 2011.) Potilasturvallisuussuunnitelman sisältö määräytyy sosiaali- ja terveysministeriön asetuksen perusteella. Potilasturvallisuussuunnitelman täytäntöönpanoon liittyen suunnitelmassa on sovittava tavoista, joilla henkilöstölle annetaan koulutusta potilasturvallisuuden ja laadunhallinnan periaatteista sekä toimintakäytännöistä, ja suunnitelman sisällöstä. Suunnitelmassa on lisäksi sovittava tavoista, joilla potilaalle ja hänen läheisille tiedotetaan suunnitelmasta, ja miten he voivat vaikuttaa laadunhallinnan ja potilasturvallisuuden toteutumiseen. Asetuksen voimaantulopäivä on (Sosiaali- ja terveysministeriön asetus laadunhallinnasta ja potilasturvallisuuden täytäntöönpanoon laadittavasta suunnitelmasta 2011, 1-2.) Turvallisuusjohtaminen on lakisääteistä ja kokonaisvaltaista omaehtoista turvallisuuden hallintaa. Turvallisuusjohtaminen on turvallisuuden hallintaa, jossa yhdistyvät menetelmien, toimintatapojen ja ihmisten johtaminen (Fagerström & Tamminen-Peter 2010, 10). Turvallisuusjohtamisessa yhdistyy työtapojen ja työmenetelmien, sekä ihmisten johtaminen siten, että turvallisuutta ja terveyttä edistetään työpaikalla järjestelmällisesti ja ennakoivasti. Turvallisuustyön tulisi sisältyä osaksi jokaisen työntekijän ja esimiehen normaalia työnkuvaa (Työsuojeluhallinto 2011). Turvallisuusjohtaminen on työturvallisuuslain (738/2002) ydin. Työturvallisuuslaissa turvallisuusjohtamisella tarkoitetaan työpaikan toimintojen ja henkilöstön johtamista siten, että turvallisuus otetaan ennakoivasti kaikessa huomioon. Laissa korostetaan myös, että työpaikalla tulee uskaltaa
10 6 tuoda vahingot esiin ja niistä tulee oppia yhdessä. (Työsuojeluhallinto 2011; Työterveyslaitos 2010; Työturvallisuuslaki /738.) Turvallisuusjohtaminen (KUVIO 1) sisältää jatkuvan toiminnan kehittämisen ja henkilöstön osaamisen ylläpitämisen (Fagerström & Tamminen- Peter 2010, 12). Turvallisuusjohtaminen tarvitsee toimivan palautejärjestelmän, jonka kautta työyhteisö pystyy järjestelmällisesti varmistamaan omien käytäntöjen jatkuvan kehittämisen (Työsuojeluhallinto 2011). Tuloksellinen turvallisuusjohtaminen edistää henkilöstön sitoutumista työhön, parantaa työilmapiiriä, edistää toiminnan laatua ja vähentää onnettomuuksia sekä tapaturmia. Hyvän turvallisuusjohtamisen perusedellytyksenä on, että koko johto ja henkilöstö ovat sitoutuneita turvallisuusajatteluun sekä turvallisuuskulttuurin kehittämiseen (Työsuojeluhallinto 2011). Tärkein rooli turvallisuuskulttuurin luomisessa, kehittämisessä ja muuttamisessa on johdolla (Simola 2005, 221). Kokonaisuudessaan turvallisuusjohtamiseen liittyy työturvallisuuden ohella myös muut turvallisuuden osaalueet. Potilasturvallisuus on yksi näistä, ja se on nostettu keskeiseen asemaan hoito- ja hoiva-alalla. Työturvallisuutta parantamalla kehittyy samalla myös potilasturvallisuus. (Työterveyslaitos 2010.) KUVIO 1. Turvallisuusjohtaminen osana turvallisuuskulttuuria (Työsuojeluhallinto 2011)
11 7 2.2 Turvallisuuskulttuuri potilasturvallisuuden edistäjänä Turvallisuuskulttuuri on ilmiö, joka koostuu sosiaalisista prosesseista, organisatorisista prosesseista ja niistä syntyvistä henkilöstön psykologisista kokemuksista. Nämä kolme elementtiä muodostavat organisaation turvallisuuskulttuurin. Kaikki kolme turvallisuuskulttuurin tasoa on huomioitava, kun arvioidaan organisaation turvallisuuskulttuuria (Reiman, Pietikäinen & Oedewald 2008, 3). Organisaation toimintaprosessien kehittäminen on avainasemassa turvallisuuskulttuurin kehittämisessä. Turvallisuuskulttuurin kehittyminen edellyttää organisaation toiminnan kehittämistä. (Pietikäinen, Reiman & Oedewald 2008, 3.) Pietikäinen ym. (2008, 25) määrittelevät turvallisuuskulttuurin organisaatiossa vallitsevaksi tahdoksi ja kyvyksi ymmärtää, millaisia vaaroja organisaation toimintaan liittyy, millaista on turvallinen toiminta ja miten vaaratilanteita voidaan ehkäistä. Lisäksi turvallisuuskulttuuri on kykyä ja tahtoa toimia turvallisesti sekä vaarojen toteutumisen ehkäisemistä. Vaarojen ehkäisemisen ja turvallisen hoidon perusedellytyksenä on ammattitaitoinen ja osaava henkilökunta (Kuisma 2010, 56). Turvallisuuskulttuuri on muuttuva ja dynaaminen tila. Tämä tekee turvallisuuskulttuurista vaikeasti tartuttavan ilmiön, mutta myös asian, johon pystytään vaikuttamaan. (Reiman ym. 2008, 9.) Hyvässä turvallisuuskulttuurissa on kyse siitä, että henkilöstöllä on resursseja suoriutua työstään hyvin ja että turvallisuutta korostetaan organisaatiossa aidosti tärkeänä asiana. Turvallisuus tulee myös käsittää systeemisesti sekä riittävän laajasti. Toimintaan liittyvistä vaaroista tulee myös olla tietoa. (Reiman ym. 2008, 4.) Reiman (1999,3) sisällyttää turvallisuuskulttuuriin myös turvallisuuden merkitystä korostavia asenteita, jotka varmistavat, että turvallisuus huomioidaan tärkeänä tekijänä päätöksenteossa. Turvallisuuskulttuuriin vaikuttaa myös työntekijän työkokemus, asenne sekä arvomaailma (Pihkala 2010, 46). Seppänen (2009, 17) määrittelee potilasturvallisuuskulttuurin terveydenhuollon henkilöstön ja organisaation toimintoina sekä periaatteina, joilla varmistetaan turvallinen hoito, ja estetään potilasta vahingoittumasta. Hyvässä potilasturvallisuuskulttuurissa turvallisuudesta välitetään aidosti ja potilasturvallisuus ymmärretään organisaation sys-
12 8 teemiseksi ominaisuudeksi (Taatila 2009, 85). Potilaan näkökulmasta hyvä potilasturvallisuuskulttuuri ehkäisee hoidosta aiheutuvat ylimääräiset haitat. Potilasturvallisuuskulttuuri on Seppäsen (2009, 17) mielestä myös tärkeä perusta hoidon laadulle. Potilasturvallisuuskulttuuri on osa potilaslähtöistä hoitotyötä, ja sen mielletään käsittävän vakiintuneita ja yleisiä toimintatapoja sekä käytäntöjä, joiden taustalla on selkeät määritelmät vastuista (Pihkala 2010, 45). Sosiaali- ja terveysministeriö (Suomalainen potilasturvallisuusstrategia , 20) määrittelee potilasturvallisuuskulttuurin potilaiden turvallista hoitoa edistävänä systemaattisena toimintatapana ja sitä tukevana johtamisena, arvoina ja asenteina. Potilasturvallisuuskulttuuri sisältää myös riskien arvioinnin, ehkäisevät ja korjaavat toimenpiteet sekä jatkuvan toiminnan kehittämisen. Kun turvallisuuskulttuuria kehitetään, on järkevää lähteä liikkeelle turvallisuuskulttuurin lähtötilanteen arvioimisesta (Pietikäinen ym. 2008, 18). Seppänen (2009, 4) toteaa, että jokaisen hoitotyöntekijän vastuu ja haaste tulevaisuudessa on omalta osaltaan juurruttaa potilasturvallisuutta edistävää kulttuuria suomalaisiin terveydenhuollon organisaatioihin. Potilasturvallisuuskulttuurin kehittämisen vaikutukset näkyvät hänen mielestään potilasturvallisuuden parantumisen lisäksi myös huomattavana taloudellisena hyötynä. Johtaminen ja esimiestyö luovat pohjan potilasturvallisuuskulttuurille (Pihkala 2010, 49). Pihkalan (2010, 49) tekemän potilasturvallisuuskulttuurin kartoituksen myötä organisaation johto ja henkilökunta pystyivät tarkastelemaan työyhteisön kulttuuria potilasturvallisuuden näkökulmasta. Hänen mielestä potilasturvallisuuskulttuurin kartoittaminen on yksi keino saada henkilöstölle tietoa potilasturvallisuudesta sekä siihen kuuluvista käsitteistä ja työvälineistä. 2.3 Potilasturvallisuuden varmistamisen ulottuvuudet Pietikäisen ym. (2008, 17) mukaan organisaation turvallisuus ymmärretään yleensä onnettomuuksien tai tapaturmien poissaolona. Heidän mielestään turvallisuus ja onnetto-
13 9 muudet tulisi ymmärtää toisistaan erillisinä ilmiöinä. Turvallisuus on jotakin, mitä pyritään luomaan, ja onnettomuudet ovat heidän mielestään tapahtumia, joita organisaatioissa ja työyhteisöissä pyritään ehkäisemään. Potilasturvallisuus (patient safety, patient säkerhet) käsittää yksilöiden, työyhteisöiden ja organisaatioiden periaatteet sekä toiminnot, joiden avulla varmistetaan hoidon turvallisuus, ja suojataan potilasta vahingoittumasta. Potilaan näkökulmasta potilasturvallisuus on sitä, että potilas saa tarvitsemaansa hoitoa ja hoitoa, josta aiheutuu mahdollisimman vähän haittaa. Hoidon tulee olla myös oikeanlaista. Potilasturvallisuus kattaa hoidon turvallisuuden, laiteturvallisuuden ja lääkehoidon turvallisuuden (KUVIO 2). Potilasturvallisuus on myös osa hoidon laatua. (Suomalainen potilasturvallisuusstrategia , 20.) KUVIO 2. Potilasturvallisuuden käsitteistö (Avelin & Lepola 2008, 10) Kinnunen (2010a) määrittelee potilasturvallisuutta terveydenhuollossa toimivien yksilöiden ja organisaation periaatteiksi ja toiminnoiksi, joiden tarkoituksena on varmistaa
14 10 hoidon turvallisuutta sekä suojata potilaita vahingoittumasta. Potilaan näkökulmasta potilasturvallisuus on hänen mielestään sitä, että potilas tai asiakas saa tarvitsemansa ja oikean hoidon, josta aiheutuu mahdollisimman vähän haittaa. Potilasturvallisuuden kehittäminen tulee nähdä osana pysyvää laaja-alaista hoidon laadun kehittämistä. Haaviston (2011, 24) mielestä potilasturvallisuus ei ole erillinen kehittämisen kohde, vaan potilasturvallisuusnäkökulma tulee sisältyä koko organisaation toimintaan, prosesseihin ja toimintatapoihin. Saarisen (2011, 10) mukaan potilasturvallisuuden tulee olla osa organisaation laadun ja riskien hallintaa, joka pohjautuu selkeisiin rakenteisiin ja toimintatapoihin. Potilasturvallisuuden kehittämisessä on merkittävää tarkastella potilasturvallisuuden toteutumista estäviä tekijöitä ja analysoida tapahtuneita vaaratilanteita. Potilasturvallisuuden kehittämisen keskiössä on hoitoprosessien, toimintatapojen ja käytäntöjen avaaminen. (Kuisma 2010, 3, 57.) Potilasturvallisuus sisältyy terveydenhuollon henkilöstön koulutukseen sekä lääkäreiden ja hoitajien eettisiin lupauksiin (Kuisma 2011, 1). Potilasturvallisuuden kehittäminen voi myös hillitä kustannuskehitystä, ja hyödyt sekä säästöjen vaikutukset ulottuvat pitkälle aikavälille (Voipio-Pulkki 2010, 137). Kuisman (2011, 1) mukaan potilasturvallisuuden kehittämiseen keskittymällä parannetaan hoidon laatua, ja vähennetään hoidon kokonaiskustannuksia. Potilasturvallisuuden kehittäminen vaatii paneutumista ennaltaehkäisevään työhön, turvaten jo organisaatiossa valmiina olevien potilasturvallisuutta edistävien tekijöiden toteutumista. (Yli- Villamo 2008, 53.) Ihannetilanteessa potilasturvallisuutta, työturvallisuutta ja muita turvallisuuden osa-alueita, kuten fyysistä turvallisuutta ja tietoturvallisuutta tarkasteltaisiin organisaatioissa kokonaisuutena, toisiinsa läheisesti liittyvinä tekijöinä (Taatila 2009, 87). Kaikki tekijät eli henkilöstö, potilas, laitteet ja organisaatio vaikuttavat toisiinsa ja kokonaisturvallisuuteen (Knuuttila & Tamminen 2004, 7). Yli- Villamon (2008, 53) mukaan potilasturvallisuuden toteutumista estävät henkilökunnan ammattitaidottomuus, hoitoympäristön turvattomuus, riittämättömät henkilökuntaresurssit, hoitajapula sekä potilaan itsensä aiheuttamat vaaratilanteet. Toteutumista heikentää myös se, että puutteellisesta potilasturvallisuudesta johtuneet haittatapahtumat ja kuolemantapaukset ilmenevät yksittäisinä tapauksina pitkällä aikavälillä, ei-
15 11 vätkä siten aiheuta välitöntä huolestumista, minkä esimerkiksi lentokoneonnettomuuden uhrien välittömän hädän näkeminen saa aikaiseksi (Eight Futures Forum on Governance of Patient Safety 2005, 3). Seppä (2010, 164) korostaa potilasturvallisuustyön onnistumisessa johdon merkitystä. Hänen mielestään johdon sitoutuminen takaa potilasturvallisuuden kehittämiselle resurssit ja viestii myös sen tärkeydestä. Henkilökunnalle tulee järjestää potilasturvallisuuden takaamiseksi koulutusta erityisesti lääkehoidosta, laitteiden käytöstä ja erilaisten potilasryhmien hoitomenetelmistä (Yli-Villamo 2008, 57). Jokaisen työntekijän on otettava vastuu potilasturvallisuudesta, ja toimintatapojen kehittämistä tehdään jatkuvasti yhteistyössä potilasturvallisuuden lisäämiseksi (Pihkala 2010, 46; Taatila 2009,85). On myös tärkeää, että hoitotyön johtajat antavat henkilöstölle myönteistä palautetta potilasturvallisuuden toteutumisesta (Seppänen 2009,49). Miettisen (2009,11) mukaan puolet esimiehistä ei anna palautetta henkilökunnalle potilasturvallisuuden toteutumisesta. Esimiesten tehtävänä on korostaa potilasturvallisuuden merkitystä, ja luotava potilasturvallisuutta kohtaan työyhteisöön myönteinen ilmapiiri (Yli- Villamo 2008,57). Kun virheistä ei syyllistetä yksittäisiä työntekijöitä, työntekijät uskaltavat tuoda avoimesti tapahtuneet virheet keskusteluun ja yhteistyö prosessien kehittämiseksi on mahdollista. Mielenkiinto tulee kohdistaa aina virheiden syihin eikä syyllisiin. (Kinnunen 2010b, 143.) Turvallinen lääkehoito osana potilasturvallisuutta Lääkkeisiin ja lääkehoitoon liittyvä turvallisuus on keskeinen, kun kehitetään potilasturvallisuutta. Turvallinen lääkehoito rakentuu kahdesta osa-alueesta. Ensimmäinen osa-alue on lääketurvallisuus, joka keskittyy lääkkeiden farmakologisiin ominaisuuksiin, ja lääkkeistä aiheutuviin haittavaikutuksiin. Lääketurvallisuuden varmistamisessa keskeisimmät asiat ovat jälkivalvonta ja myyntilupakäytännöt (Sosiaali- ja terveysministeriön julkaisuja 2011:2, 27). Toinen osa-alue on lääkitysturvallisuus, jolla tarkoite-
16 12 taan lääkkeiden käyttöä ja lääkehoidon toteuttamista. Lääkitysturvallisuuden uhkatekijöitä ovat potilaan vähäinen osallistuminen omaan hoitoonsa, ja lääkehoidon koordinoinnin puute (Sosiaali- ja terveysministeriön julkaisuja 2011:2, 27). Lääkepoikkeamat luetaan kuuluvaksi tähän ryhmään (Stakes ja lääkehoidon kehittämiskeskus Rohto 2006). Lääkitysturvallisuutta voidaan kehittää yksikkökohtaisilla lääkehoitosuunnitelmilla, lääkehoitoon liittyvien vaara- ja haittatapahtumien raportoinnin avulla, sekä lääkehoidon turvallisuutta parantavilla tietokannoilla (Sosiaali- ja terveysministeriön julkaisuja 2011:2, 27-28). Pihkalan (2010, 46) tutkimuksessa lääkitysturvallisuuteen liittyviä riskejä ei havaittu, vaikka niiden osuus on selkeästi suurin vaaratapahtumailmoituksissa, hänen tutkimuksensa kohteena olevassa työyhteisössä. Lääkehoidon ja lääkkeiden antovirheiden riskitekijöitä ovat esimerkiksi lääkkeenjakohetken levottomuus, lääkkeiden jatkuva vaihtuvuus, systemaattisuuden puuttuminen lääkkeidenantotilanteissa ja lääkkeen antaminen potilaspaikalle identifioimatta potilasta (Vaasan sairaanhoitopiirin potilasturvallisuustiedote 1/2010). Vuonna 2005 julkaistiin Suomessa Turvallinen lääkehoito- valtakunnallinen opas lääkehoidon toteuttamisesta sosiaali- ja terveydenhuollossa. Oppaan tarkoituksena on selkeyttää lääkehoidon toteuttamiseen liittyvää vastuunjakoa ja lääkehoidon toteuttamisen periaatteiden yhtenäistäminen. Opas määrittää myös vähimmäisvaatimukset, joiden tulee toteutua lääkehoitoa toteuttavissa yksiköissä. Oppaassa on myös esimerkkejä hyvistä käytännöistä lääkehoidon toteuttamiseksi. (Kinnunen & Peltomaa 2009, 84; Sosiaali- ja terveysministeriön oppaita 2006, 3.) Lääkehoitoa saavat toteuttaa laillistetut terveydenhuollon ammattihenkilöt, joilla on kokonaisvastuu lääkehoidon toteuttamisesta. Jokainen lääkehoitoa toteuttava kantaa vastuun turvallisen lääkehoidon toteutumisesta lisäksi omalta kohdaltaan. Jokaisella lääkehoitoa toteuttavalla yksiköllä tulee olla valtakunnallisen oppaan määrittämien vaatimusten mukainen lääkehoitosuunnitelma. Sosiaali- ja terveydenhuollon toimintayksikön johdolla on vastuu lääkehoitosuunnitelman laatimisesta, toteuttamisesta ja seurannan organisoimisesta. Esimiesten tehtävänä on valvoa, että lääkehoitoa toteutetaan lääkehoitosuunnitelman mukaisesti. Lääkehoidon toimintakulttuuria ja asenteita tulee ke-
17 13 hittää siten, että virheistä opitaan ja toimintatapoja kehitetään arvioinnin perusteella. Oikein toteutettu, turvallinen, taloudellinen, tehokas ja tarkoituksenmukainen lääkehoito on tärkeä osa potilasturvallisuutta ja sosiaali- ja terveydenhuollon asiakkaan palvelun laatua. Lääkehoitoa toteutetaan moniammatillisessa yhteistyössä. (Sosiaali- ja terveysministeriön oppaita 2006, 3-4, 11.) Potilaan lääkehoitoprosessi on yleensä monitahoinen, ja sen toteutukseen osallistuu useita eri terveydenhuollon ammattilaisia sekä organisaatioita. Turvallisen lääkehoidon perustana on turvallinen prosessi, jossa on riittävästi vaaratapahtumia ehkäiseviä turvamekanismeja ja jossa yhteistyö sekä kommunikaatio terveydenhuollon ammattilaisten, organisaatioiden ja potilaan välillä on saumatonta. (Linden-Lahti 2011, 13.) Laiteturvallisuuden merkitys vaaratilanteissa Laki terveydenhuollon laitteista ja tarvikkeista velvoittaa terveydenhuollon yksiköitä ylläpitämään luetteloa hallinnassaan olevista, tai potilaaseen asennetuista terveydenhuollon laitteista ja tarvikkeista. Käytännössä laiterekisteri toimii lain tarkoittamana luettelona. Yksikössä käytössä olevista laitteista ja tarvikkeista tulee olla tiedot laiterekisterissä. Lain mukaan laite tulee olla jäljitettävissä, jos laitteen käytössä tai laitteen takia potilaan hoidossa ilmenee ongelmia. Laitteiden käyttöön ja laiterekisterin ylläpitoon tulee nimetä yksikköihin vastuuhenkilöt. Jäljitettävyyden kannalta tulee tallentaa laitteeseen liittyvät laitetunnistetiedot, fyysinen sijainti sekä käyttöönotto- ja hankintaaika. Riskienhallinnan kannalta on tärkeää tietää laitteeseen asennetut lisälaitteet, laitteiden käyttö osana järjestelmää, laitteisiin tehdyt mahdolliset muutokset, huoltohistoria ja päivitykset sekä laitteiden turvalliseen käyttöön liittyvät ohjeet ja niiden fyysinen sijainti. (Laki terveydenhuollon laitteista ja tarvikkeista /629.) Toiminnanharjoittajan on noudatettava valmistajan antamia ohjeita laitteiden käytöstä, kuljetuksesta, asennuksesta, säilytyksestä, huollosta ja muusta laitteen käsittelystä. Laitteen käytöstä tai viasta johtuneesta vaaratilanteesta tulee ilmoittaa laitteen valmistajalle. Terveydenhuollon laitteen ja tarvikkeen aiheuttamasta vakavasta vaaratilanteesta
18 14 on aina tehtävä ilmoitus myös sosiaali- ja terveydenhuollon lupa- ja valvontavirastolle eli Valviralle (Valvira 2011b). Terveydenhuollon laitteen käyttäjällä tulee olla laitteen käyttöön riittävä koulutus. Laitetta tulee käyttää valmistajan ilmoittaman käyttötarkoituksen mukaisesti. Laitteet tulee säätää, huoltaa ja ylläpitää laitevalmistajan ohjeiden mukaisesti. Huollot ja korjaukset saa suorittaa tarvittavan ammattitaidon ja asiantuntemuksen omaava henkilö. (Laki terveydenhuollon laitteista ja tarvikkeista /629.) Laitteisiin liittyviä riskitekijöitä ovat esimerkiksi apuvälineiden ja laitteiden kuntoon ja määrään liittyvät seikat sekä tilojen epätarkoituksenmukaisuuden myötä aiheutuvat tekijät (Pihkala 2010, 46). Ohjelmistot on myös mainittu lain terveydenhuollon laitteista ja tarvikkeista sisältämässä määritelmässä terveydenhuollon laitteesta. Potilastietojärjestelmät ovat ohjelmistotuotteita, joita käytetään laajasti terveydenhuollon eri yksiköissä. Potilaan ja asiakkaan saamaansa hoitoon liittyvien tietojen lisäksi näihin järjestelmiin on liitetty ja kehitetty yhä enemmän toiminnallisia osia, jotka ovat merkittävässä roolissa hoidon suunnittelussa ja toteutuksessa. Yksittäisellä ohjelmiston osalla voi olla käyttötarkoitus, joka vastaa laissa olevaa määritelmää terveydenhuollon laitteelle. Osan liittämisen yhteydessä tulee aina arvioida kokonaisjärjestelmässä tapahtuneiden muutosten suhde lain vaatimuksiin. (Valvira 2011a.) Avelin ja Lepola (2008, 57) toteavat sähköisen potilaskertomuksen vähentävän kirjaamiseen liittyviä ongelmia, kuten epäselvään käsialaan ja lääkkeiden nimien lyhenteiden tulkinnasta johtuneiden virheiden määrää Hoidon turvallisuus potilasturvallisuuden perustana Hoidon turvallisuuteen kuuluvat hoitomenetelmien turvallisuus ja hoitamisen turvallisuus. Hoitomenetelmien turvallisuuden osalta tarkastellaan erilaisia hoitomenetelmistä aiheutuvia haittavaikutuksia potilaaseen tai asiakkaaseen. Hoitamisen turvallisuus puo-
19 15 lestaan käsittää kaikki mahdolliset poikkeamat asiakkaan hoidon prosessissa. (Stakes ja lääkehoidon kehittämiskeskus Rohto 2006.) Perehdyttämisen tärkeyttä tulee korostaa, ja perehdyttämiseen tulee varata tarpeeksi aikaa, jotta hoidon turvallisuus toteutuu ja yhtenäisten toimintatapojen oppiminen on mahdollista (Pihkala 2010, 46-48). Uuden työntekijän aloittaessa tulee hänelle järjestää systemaattinen ja riittävän pitkä perehdytys. Turvallisen hoidon toteuttaminen on mahdollista, kun potilaita hoitaa riittävä määrä ammattitaitoista hoitohenkilökuntaa. Hoidon turvallinen toteutuminen edellyttää, että henkilökunnalla on mahdollisuus systemaattiseen koulutukseen ammattitaidon ylläpitämiseksi ja kehittämiseksi. (Yli-Villamo 2008, ) Työyhteisön toimintatavan tulee olla sellainen, jossa henkilökunta havainnoi aktiivisesti potilaan hoitoon liittyviä riskejä ja pyrkii ennaltaehkäisemään vaaratapahtumia (Pihkala 2010, 45). Tammelan (2011, 20) mielestä vaaratapahtumille altistavien tekijöiden tunnistaminen on edellytyksenä potilasturvallisuuden kehittämiselle. Kuisma (2010, 54) korostaa, että pelkkä tiedon keruu ja vaaratapahtumailmoitusten käsittely eivät lisää potilasturvallisuutta. Hänen mielestään oleellisen tärkeää on vaaratapahtumien systemaattinen analysointi ja niistä saadun potilasturvallisuutta lisäävän tiedon jakaminen laajasti organisaation sisälle. Hoitovahinkojen estämiseksi on kuitenkin tunnistettava minkälaisia vaaratapahtumat ovat ja minkälaisissa olosuhteissa ne tapahtuvat (Kuisma 2011; Taatila 2009, 84). Yksikön koko henkilökunta on avainasemassa vaaratapahtumien havainnoimisessa ja niistä ilmoittamisessa (Kuisma 2011, 37). Vaaratapahtumien raportointia voivat kuitenkin vaikeuttaa kiireen lisäksi pelko syyllistämisestä ja epäily raportoinnin hyödyttömyydestä (Taatila 2009, 84). Kuisman (2011) mukaan on arvioitu, että vain noin % vaaratapahtumista tehdään vaaratapahtumailmoitus. Potilaspalautejärjestelmän käyttöönotto vaaratapahtumien ilmoittamiseen tuo uuden näkökulman hoidon turvallisuuden ja potilasturvallisuuden kehittämiseen. Potilaiden omaa ilmoitusjärjestelmää varten tarvitaan yksikköön oma tietokone, johon potilas voi kirjautua ja tehdä ilmoituksen. Potilaan mahdollisuus vaikuttaa omaan hoitoonsa lisääntyy, ja potilasturvallisuuden kehittäminen potilaslähtöisemmin mahdollistuu. Hoitopoikkeamasta tulee myös informoida potilasta. (Taatila 2009, )
20 16 Vaaratapahtumista raportointi on jatkuvaa toiminnan arviointia ja kehittämistä. Virheiden ja vaaratilanteiden avoin ja syyllistämätön käsittely olisi saatava työyhteisön tavaksi. Esimiehiltä vaaditaan taitoa nähdä vaaratapahtuman sisältö ja siihen liittyvät tekijät ilman osallisina olleita henkilöitä (Kuisma 2010, 57). Vaaratapahtumien raportointi ja hoidon turvallisuuden kehittäminen on kaikkien yhteinen asia. (Taatila 2009, 84.) Päämääränä tulee olla hoidon laadun ja turvallisuuden jatkuva parantaminen (Sosiaali- ja terveysministeriö 2010, 6). Avelin ja Lepolan (2008, 57) mukaan vaaratapahtumajärjestelmän avulla on tapahtunut oppimista, mikä ilmenee kehittämistoimenpiteiden suunnittelussa, toteutuksessa ja hoitohenkilökunnan asenteissa. Virheistä oppimista edistää avoin keskustelu ja vuorovaikutus. Johdon rooli on keskeinen sen virittäjänä ja keskustelukäytännön mahdollistajana. Yksittäisiä työntekijöitä syyllistävä esimies saa aikaan sen, että virheitä peitellään paljon herkemmin (Pasternack 2010, 1130). Vaaratapahtuman syiden tutkiminen ja niistä oppiminen sekä johtopäätösten tekeminen on tärkeämpää kuin yksittäisen työntekijän syyllistäminen ja rankaiseminen (Ahlberg 2007, 219). Ikosen (2011, 18) mielestä avoin ja syyttämätön ilmapiiri mahdollistaa haittatapahtumien analysoinnin ja niistä oppimisen. Suurimpia esteitä virheistä oppimiselle ovat syyllistäminen, virheiden ohittaminen, keskustelemattomuus, kiire ja vastuunoton välttäminen oppimisesta. (Kinnunen 2010b, 134.) Organisaatiokulttuurin muuttuminen potilasturvallisuuden kannalta avoimemmaksi ja vähemmän syyllistäväksi, edellyttää koko henkilökunnan sitoutumista (Kuisma 2011, 37). Virheiden välitön ja rehellinen paljastaminen asiakkaalle, potilaalle tai vahingon uhriksi joutuneelle on myös ainoa tapa säilyttää luottamus. Aito anteeksi pyytäminen auttaa potilasta selviytymään vaaratapahtumasta aiheutuneesta henkisestä paineesta ja kärsimyksestä. (Pasternack 2006, 2459.)
21 17 3 YHTEENVETO OPINNÄYTETYÖN KESKEISISTÄ KÄSITTEISTÄ Turvallisuusjohtamisessa yhdistyvät toimintatapojen ja ihmisten johtaminen siten, että turvallisuutta pyritään ennakoimaan ja kehittämään suunnitelmallisesti (Fagerström & Tamminen 2010, 19). Turvallisen toiminnan periaatteet tulee sisältyä jokaisen työntekijän ajatteluun ja toimintatapoihin. Onnistunut turvallisuusjohtaminen edistää henkilöstön sitoutumista työhön, parantaa työilmapiiriä ja laatua sekä vähentää haittatapahtumia. (Työsuojeluhallinto 2011.) Turvallisuuskulttuuri on tahtoa toimia turvallisesti ja vaarojen toteutumisen ehkäisemistä (Pietikäinen ym. 2008, 25). Hyvässä turvallisuuskulttuurissa turvallisuutta korostetaan tärkeänä asiana (Reiman ym. 2008, 4). Toimivassa potilasturvallisuuskulttuurissa turvallisuudesta välitetään aidosti, ja potilasturvallisuus ymmärretään organisaation systeemiseksi ominaisuudeksi (Taatila 2009, 85). Hyvä potilasturvallisuuskulttuuri ehkäisee hoidosta potilaalle aiheutuvia ylimääräisiä haittoja (Seppänen 2009, 17). Potilasturvallisuus sisältää lääkehoidon turvallisuuden, laiteturvallisuuden ja hoidon turvallisuuden (Avelin & Lepola 2008, 10). Potilaan näkökulmasta potilasturvallisuus ja hyvä hoito on sitä, että potilas saa tarvitsemaansa hoitoa ja hoidosta aiheutuu mahdollisimman vähän haittaa. Potilasturvallisuus on tärkeä osa hoidon laatua. (Sosiaali- ja terveysministeriön julkaisuja 2009: 3, 20.) Potilasturvallisuussuunnitelma on lainsäädäntöön ja valtakunnallisiin suosituksiin perustuva vaaratilanteita ennaltaehkäisevä ja potilasturvallisuutta parantava organisaation suunnitelma. Potilasturvallisuussuunnitelma tehdään yhteistyössä muiden toimijoiden kanssa. (Terveyden- ja hyvinvoinnin laitos 2011.)
22 KUVIO 3. Turvallisuusjohtaminen ja opinnäytetyön keskeiset käsitteet 18
23 19 4 OPINNÄYTETYÖN TARKOITUS JA TAVOITTEET Tämän opinnäytetyön tarkoituksena on potilasturvallisuussuunnitelman tekeminen Kokkolan sosiaali- ja terveystoimelle. Kokkolan sosiaali- ja terveystoimi jakaantuvat kolmeen eri tulosalueeseen, joita ovat sosiaali- ja vammaispalvelut, terveyspalvelut ja vanhuspalvelut. Potilasturvallisuussuunnitelma tehdään yhteistyössä ohjausryhmän kanssa, joka koostuu jokaiselta tulosalueelta valituista jäsenistä. Potilasturvallisuussuunnitelman tekemisessä on hyödynnetty Vaasan sairaanhoitopiirin potilasturvallisuussuunnitelmaa. Potilasturvallisuussuunnitelmassa huomioidaan suomalainen lainsäädäntö ja valtakunnalliset suositukset. Potilasturvallisuussuunnitelman laadinnassa hyödynnetään sosiaali- ja terveystoimen esimiehille tehtyä kvantitatiivisen potilasturvallisuuskyselyn tuloksia, sekä teoreettisesta viitekehyksestä nousseita tietoja. Opinnäytetyön tavoitteena on Kokkolan sosiaali- ja terveystoimen potilasturvallisuuden kehittäminen. Potilasturvallisuussuunnitelman myötä potilaiden ja asiakkaiden saama hoito on turvallisempaa ja hoitoon liittyvät virheet sekä haittatapahtumat vähenevät. Potilasturvallisuussuunnitelma lisää potilaan ja asiakkaan osallistumista hoitoon ja edistää potilasturvallisuuskulttuurin kehittymistä Kokkolan sosiaali- ja terveystoimen palvelukokonaisuuteen kuuluvissa tulosyksiköissä. Opinnäytetyön tutkimuskysymykset ovat: 1. Millainen on Kokkolan sosiaali- ja terveystoimen potilasturvallisuus esimiesten arvioimana? 2. Minkälaisia asioita potilasturvallisuussuunnitelman tulee sisältää?
24 20 5 OPINNÄYTETYÖN TOTEUTTAMINEN 5.1 Opinnäytetyön toimintaympäristö ja tutkimuksen kohderyhmä Opinnäytetyön toimintaympäristönä (KUVIO 4) on Kokkolan kaupungin sosiaali- ja terveystoimi. Sosiaali- ja terveystoimen tehtävänä on auttaa ja tukea kuntalaisia selviytymään sosiaalisista ja terveydellisistä riskeistä sekä taloudellisista vaikeuksista ehkäisevillä toimenpiteillä ja järjestämällä tarpeen mukaisia sekä monipuolisia palveluja. Kokkolan kaupunki järjestää myös Kruunupyyn sosiaali- ja terveyspalvelut, lukuun ottamatta varhaiskasvatuksen palveluita ns. isäntäkuntamallilla. Toimintaympäristön ulkopuolelle jää sosiaali- ja terveystoimen palvelukeskus, joka sisältää hallinnon palveluita. Toimintaympäristöön kuuluvilla kolmella tulosalueella on työntekijöitä yhteensä 971. KUVIO 4. Opinnäytetyön toimintaympäristö Sosiaali- ja vammaispalvelujen tulosalueen tehtäväalaan kuuluvat sosiaalihuoltolain ja erillislakien mukaiset sosiaalityön, lastensuojelun, päihdehuollon, lapsiperheiden kotipalvelun, toimeentulotuen, vammaispalvelujen, perheneuvolan ja ulkomaalaistoiminnan palvelut, etuudet sekä tuet. (Kokkolan sosiaali- ja terveyspalvelut 2011.)
25 21 Terveyspalvelujen tulosalue vastaa kansanterveyslain mukaisten terveyspalvelujen järjestämisestä edistämällä ja ylläpitämällä väestön terveyttä, vähentämällä terveysriskejä, vaikuttamalla elintapoihin ja ympäristöön sekä tuottamalla terveyspalveluja. Terveyspalvelujen tulosalueelle kuuluu myös erikoissairaanhoidon koordinointi. (Kokkolan sosiaali- ja terveyspalvelut 2011.) Vanhuspalvelujen tulosalue vastaa sosiaalihuoltolain mukaisista vanhusten laitos- ja hoivapalveluista, asumis- ja tukipalveluista, kotihoidon (sisältää sosiaalihuoltolain mukaisen kotipalvelun ja kansanterveyslain mukaisen kotisairaanhoidon) sekä omaishoidontuen järjestämisestä (Kokkolan sosiaali- ja terveyspalvelut 2011). Kokkolan sosiaali- ja terveystoimen toimintaympäristö on laaja sekä moniulotteinen. Kolme erilaista palvelukokonaisuutta sisältävät erilaisia yksiköitä, joissa asiakkaan ja potilaan hoitamiseen liittyy monenlaisia toimintaohjeita sekä toimintamalleja. Toimijoita on paljon, joten työssä piilee aina mahdollisuus potilasturvallisuuden vaarantumiseen. Vaaratapahtumat ovat aina mahdollisia, vaikka toiminta on vahvasti säädeltyä ja henkilökunta ammattitaitoista ja työhönsä sitoutunutta (Sosiaali- ja terveysministeriön julkaisuja 2009: 3, 11). 5.2 Toimintatutkimus opinnäytetyön lähestymistapana Toimintatutkimus on ymmärrettävä tutkimuksellisena lähestymistapana, jossa hyödynnetään erilaisia kvalitatiivisten ja kvantitatiivisten tutkimusten menetelmiä. Sen avulla puututaan todellisiin elämän tapahtumiin ja pohditaan väliin tulevien muuttujien vaikutusta valittuun tapaukseen. Toimintatutkimuksellista prosessia ei usein voida täysin ennalta suunnitella, vaan kehittämisprosessin aikana tapahtuvat asiat, havainnot ja muut muutoksia aiheuttavat tekijät ohjaavat tutkimusprosessin etenemistä (Toikko & Rantanen 2009, 30). Toimintatutkimus on tapa tutkia tiettyä ajatusta käytännössä ja tarkoituksena on muuttaa tai kehittää jotakin, ja saada aikaan todellinen muutos. Toimintatutkimuksen tavoitteena voi olla uusien taitojen kehittäminen tai uuden lähestymistavan löytäminen. Tarkoituksena on aina toteuttaa samanaikaisesti sekä tutkimus että toiminta. (Anttila 2006, )
26 22 Tämän opinnäytetyön taustatietoja kerättiin sosiaali- ja terveystoimen esimiehille suunnatulla potilasturvallisuuskyselyllä (LIITE 1). Kyselyllä kartoitettiin sosiaali- ja terveystoimen esimiesten mielipidettä potilasturvallisuuteen liittyvistä asioista. Opinnäytetyön kehittämisen osuus oli sosiaali- ja terveystoimen potilasturvallisuuden kehittäminen ja potilasturvallisuussuunnitelman tekeminen. Valmiin potilasturvallisuussuunnitelman myötä tapahtuu muutoksia sosiaali- ja terveystoimen todellisuudessa, eli potilasturvallisuuskulttuuri kehittyy ja potilaiden ja asiakkaiden saama hoito on turvallisempaa. Tämän opinnäytetyöprosessin aikana tapahtui yksittäisten henkilöiden potilasturvallisuusajattelussa kehittymistä. Opinnäytetyöprosessin aikana saatiin kylvettyä vain pieni potilasturvallisuusajattelun kehittämisen siemen sosiaali- ja terveystoimen toimintaympäristön toimijoiden ajatusmaailmaan. Laajempana hyötynä on saatu alkuun koko organisaation potilasturvallisuusajattelussa eteenpäin menevä muutos. Lopullinen potilasturvallisuusajattelun kehittyminen tulee tapahtumaan hitaasti tulevaisuudessa, kun potilasturvallisuussuunnitelma alkaa elämään osana päivittäistä potilasturvallisuusajattelua ja potilasturvallisuuskulttuuri aloittaa hitaan kehittymisen työyhteisöjen sisällä. (Toikko & Rantanen 2009, 30). Potilasturvallisuussuunnitelma tehtiin yhdessä ohjausryhmän kanssa, jonka jäsenet ovat toimintaympäristön sisällä toimivia henkilöitä. Toimintatutkimuksessa tutkijan rooli voi vaihdella ulkopuolisesta asiantuntijasta aktiiviseen tasavertaiseen osallistujaan (Toikko & Rantanen 2009, 30). Tässä opinnäytetyössä tutkijan rooli oli toimia aktiivisena osallistujana potilasturvallisuussuunnitelman tekemisessä. Opinnäytetyön tekijä oli perehtynyt potilasturvallisuuskulttuuriin ja potilasturvallisuuteen liittyvään teoriaan, minkä pohjalta saatiin potilasturvallisuussuunnitelmasta lakiin ja asetuksiin sekä asiantuntijoiden tuottamaan tutkittuun tietoon perustuvaa sisältöä. Opinnäytetyön tekijän tehtävänä oli tuoda tietoa potilasturvallisuussuunnitelman rungoksi, jota sitten ohjausryhmän jäsenet reflektoivat oman ammattitaitonsa ja tietoperustansa kautta dialogin myötä lopulliseen muotoon lisättäväksi potilasturvallisuussuunnitelmaan. Toimintatutkimuksen ongelmat ja tavoitteet muodostetaan yhdessä tutkijoiden ja systeemissä toimivien henkilöiden kanssa. Toimintatutkimukseen sisältyy reflektiivinen ote, mikä edellyttää hankkeessa mukana olevia tarkastelemaan kriittisesti tekemisiään
27 23 tutkimuksen eri vaiheissa. Reflektiiviseen ajatteluun sisältyy epäilevä, hämmästelevä ja uusia näkökulmia metsästävä asenne sekä tutkiva mieli. Toimintatutkimuksen eteneminen tapahtuu sykleissä, joiden jokaisessa vaiheessa tapahtuu suunnittelu, toiminta, havainnointi, reflektointi ja suunnittelun tarkistus. Spiraalimainen eteneminen tapahtuu sykleissä eli kierroksissa ja yksi sykli on aina perusta seuraavalle syklille. (Anttila 2006, ) Tässä opinnäytetyössä ohjausryhmän jäsenten rooli oli reflektoida potilasturvallisuuteen sisältyvää tietoa omaan toimialaansa ammattitaitojen sekä tietojen pohjalta. Ohjausryhmän jäsenille annettiin tilaa tuoda esille ideoita, joiden myötä valmistuva potilasturvallisuussuunnitelma saatiin soveltumaan koko sosiaali- ja terveystoimen toimintaympäristön moniulotteiseen organisaatioon. Ohjausryhmän oman aktiivisuuden mukaan he perehtyivät potilasturvallisuuteen liittyvään tietoon, jotta pystyivät osallistumaan suunnitelman luomiseen, kehittämiseen ja ideointiin. Oleellisimmat ja tärkeimmät tiedot opinnäytetyön tekijä lähetti sähköpostilla ohjausryhmän jäsenille, kuten Suomalaisen potilasturvallisuusstrategian ja Vaasan sairaanhoitopiirin potilasturvallisuussuunnitelman, johon valmistunut suunnitelma pohjautuu. Tämän opinnäytetyön eri vaiheita on kuvattu prosessikaavioilla, joissa jokaisessa vaiheessa on tapahtunut jonkintasoista toimintatutkimukselle ominaista spiraalimaista etenemistä (KUVIO 5). Ensimmäisessä vaiheessa on yleensä ollut jokin teema tai aihe, jota sitten lähdettiin työstämään eli havainnoimaan ja konkretisoimaan ohjausryhmässä tai sitten ohjausryhmän kokousten välisenä aikana. Teemasta tai aiheesta muodostettiin yhteinen kokonaiskäsitys. Viimeistään seuraavassa ohjausryhmän kokouksessa lopullisen reflektoinnin myötä saatiin aikaiseksi hyvä lopputulos, joka sitten hyväksyttiin yhdessä potilasturvallisuussuunnitelmaan lisättäväksi asiaksi. Jatkossa palattiin uudestaan jo sovittuun päätökseen ja muutettiin sitä, jos aiheesta saatiin lisää tietoa tai asiasta tuli esimerkiksi uusi lakimuutos tai asetus. Ajalliset takarajat asettavat kehittämistyölle ja spiraalimaiselle kehittämiselle omat rajoituksensa, joten loputtomiin ei spiraalimaisia kehiä tai silmukoita pystytä käymään lävitse. (Toikko & Rantanen 2009, )
28 24 KUVIO 5. Toimintatutkimuksen spiraalimalli (Toikko & Rantanen 2009,67) 5.3 Tutkimusmenetelmä ja analyysi Opinnäytetyöhön liittyvä potilasturvallisuuden toteutumista kartoittava tutkimus on määrällinen eli kvantitatiivinen, ja aineiston keruu suoritettiin strukturoidun kyselylomakkeen avulla, jossa on myös avoimia kysymyksiä. Vastauksista muodostettiin prosenttijakaumia, ristiintaulukointeja sekä frekvenssejä. Avointen kysymysten vastauksille tehtiin yksinkertainen luokittelu ja vastauksia hyödynnettiin potilasturvallisuussuunnitelman tekemisessä. Avointen kysymysten vastauksia on käytetty myös suorina lainauksina opinnäytetyön pohdinnassa. Sisällön analyysi on tutkimusmenetelmä, jonka avulla voidaan tehdä päätelmiä aineiston suhteesta asiasisältöön. Sisällön analyysin tavoitteena on kuvata aineiston jakautumista luokkiin ja kategorioihin. Sille on tyypillistä aineiston luokittelu ja tilastollinen käsittely, kun halutaan kuvata aineistoa määrällisesti. (Anttila 2000, ) Kyselylomakkeen runko jaettiin viiteen osioon (KUVIO 6). Kaikkiin osioihin sisältyi avoimia kysymyksiä, lukuun ottamatta alun potilasturvallisuuskulttuurin kysymyssarjaa. Ennen viidettä osiota eli taustatekijöitä oli kaksi avointa kysymystä, joista ensimmäisellä hankittiin ideoita potilasturvallisuussuunnitelmaa varten ja toisella kysymyksellä saatiin tietoon mahdolliset heti ratkaisua vaativat potilasturvallisuuteen liittyvät ongelmat. Lopuksi oli vielä mahdollisuus antaa palautetta kyselystä.
29 25 KUVIO 6. Kyselylomakkeen rakenne Alkuperäisen suunnitelman mukaan potilasturvallisuuden kartoituksen kohteena oli koko sosiaali- ja terveystoimialan henkilöstö. Tutkimuksen kohderyhmän vaihtuminen esimiehiin, aiheutti kyselylomakkeen laatimiseen paljon muutoksia. Henkilöstölle suunnatuista kysymyksistä osa poistettiin, ja tilalle valittiin esimiestyön näkökulmaan sopivia kysymyksiä potilasturvallisuudesta ja potilasturvallisuuskulttuurista. Ensimmäisten suunnitelmien mukaisesti kyselylomakkeen laadinnassa oli tarkoitus hyödyntää amerikkalaista Hospital Survey on Patient Safety Culture -kyselyä. Kyselyä on käytetty erittäin paljon amerikkalaisten hoitolaitosten ja sairaaloiden potilasturvallisuuden kartoittamiseen (AHRQ 2011). Tästä kyselylomakkeesta jäi jotakin ideoita mieleen, jotka sitten osaltaan vaikuttivat lopullisen kyselylomakkeen sisältöön. Potilasturvallisuus päätettiin jakaa hoidon turvallisuuteen, lääkehoidon turvallisuuteen ja laiteturvallisuuteen, joten näihin alueisiin valikoitui luontevasti sopivia kysymyksiä (KUVIO 7). Potilasturvallisuus on yläkäsite, joka sisältää hoidon turvallisuuden ohella lääkitysturvallisuuden ja laiteturvallisuuden (Snellman 2009, 37; Stakes ja lääkehoidon kehittämiskeskus Rohto 2006, 5). Kysymysten valinnassa ja kyselylomakkeen laadinnassa tehtiin syksy aikana yhteistyötä ohjaajien kanssa. Joulukuun 2010 aikana mukaan
30 26 tuli myös ohjausryhmän tuki. Ohjausryhmän kokouksessa pohdittiin sopivia aihealueita ja niihin soveltuvia kysymyksiä. Lääkehoidon alueen kysymykset pohjautuvat valtakunnalliseen oppaaseen lääkehoidon toteuttamisesta sosiaali- ja terveydenhuollossa. Laiteturvallisuuteen liittyvät kysymykset muodostettiin asioista jotka sisältyvät lakiin terveydenhuollon laitteista ja tarvikkeista. Hoidon turvallisuuteen liittyvät kysymykset mietittiin yhdessä ohjausryhmän kanssa. Potilasturvallisuuden alueen kysymykset nostettiin tietoperustasta ja rajattiin koskemaan keskeisimpiä potilasturvallisuuden alueita. Potilasturvallisuuden kolmen osa- alueen kysymysten määrä pyrittiin pitämään kohtuullisena, koska yleisen potilasturvallisuuskulttuurin kartoitukseen liittyviä kysymyksiä oli valittuna jo yhteensä 16. KUVIO 7. Potilasturvallisuuden osa- alueiden kysymysten aiheet Strukturoituihin kysymyksiin oli jokaiseen kuusi vastausvaihtoehtoa, joista sai rastittaan vain yhden. Niille vastaajille, jotka eivät kyenneet päättämään mielipidettään, annettiin yhdeksi valinta vaihtoehdoksi en samaa enkä eri mieltä. Jos vastaaja kokisi,
31 27 että kysyttävä asia ei soveltuisi yksikön toimintaan, oli siihen varattu myös oma vaihtoehtonsa. Jokaiselta potilasturvallisuuden osa- alueelta on nostettu yksittäisiä kysymyksiä esiin tarkasteltavaksi. Yhteisten vastausten lisäksi aineistosta tehtiin ristiintaulukointia, jotta tuloksia saatiin erikseen myös vanhuspalveluiden, sosiaali- ja vammaispalveluiden ja terveyspalveluiden näkökulmasta. Näitä tuloksia ei ole kuitenkaan tulostettu liitteeksi, koska vastaajien vähyyden takia voi joissain tapauksessa olla mahdollista yksittäisen vastaajan ja vastauksen henkilöityminen. Joitakin tuloksia on kuitenkin nostettu esille eriteltyinä kolmelta eri tulosalueelta. Tukea kysymyslomakkeen rakentamiseen (KUVIO 8) ja potilasturvallisuuskyselyn rajaamiseen saatiin sähköpostin välityksellä Vaasan keskussairaalan laatupäälliköltä Marina Kinnuselta ja VTT:n tutkijalta Elina Pietikäiseltä. Kinnusella on vahva kokemus potilasturvallisuuden kehittämisessä ja Pietikäinen on työskennellyt muun muassa potilasturvallisuuskulttuurin kehittämisen alueella jo pitkään. Vaasan sairaanhoitopiirissä on vuoden aikana tehty uusintakysely potilasturvallisuuteen liittyen. Kyselyyn liittyvää TUKU- kyselylomaketta saatiin käyttää opinnäytetyön tiedonkeruun apuna. TUKU- kysely sisälsi paljon hyviä valmiiksi esitestattuja kysymyksiä potilasturvallisuuskulttuurin kartoittamiseen, joita muokattiin ohjausryhmän kanssa sosiaali- ja terveyspalveluiden esimiesten näkökulmaan sopiviksi.
32 28 KUVIO 8. Kyselylomakkeen rakentumisen prosessi Kyselylomakkeen rakentumisen prosessin eri vaiheissa on tapahtunut toimintatutkimukselle ominainen spiraalimainen kehittäminen. Alkuvaiheessa mietittiin tutkimuksen kohderyhmää, joka vaihtui työntekijätasosta esimiehiin, kun saatiin selkeästi teoriatietoa, että potilasturvallisuuskulttuurin kehittämisen perustana on esimiesten ja johdon tuki. Kyselylomakkeen muodostamisen vaiheessa tehtiin paljon erilaisia versioita kysymyksistä ja aihealueista, kunnes pohdinnan, havainnoinnin ja reflektoinnin kautta päästiin mielestämme riittävän hyvään lopputulokseen. (Toikko & Rantanen 2009, 67.)
33 29 6 OPINNÄYTETYÖN PROSESSIN KUVAUS 6.1 Aiheen valinta ja rajaaminen Tutkimuksen ja opinnäytetyön aiheen valinnassa on tärkeää, että tutkija viihtyy aiheen parissa ja tuntee sen omakseen. Aiheen on oltava sellainen, jonka tutkimiseen ja käsittelyyn tekijällä on hyvät henkilökohtaiset edellytykset. Aihetta valitessaan on tekijän otettava huomioon oma persoonallisuus, omat kokemukset, vahvuudet ja ammatillinen suuntautuneisuus. Tutkimusaiheen on oltava sellainen, johon on valmis sitoutumaan. (Jyväskylän Yliopisto.) Opinnäytetyön aiheeksi valikoitui työyhteisön tarpeista noussut aihe eli potilasturvallisuussuunnitelman tekeminen Kokkolan kaupungin sosiaali- ja terveystoimelle. Kiinnostuin aiheesta, koska potilasturvallisuuden toteutuminen hoidossa on ehdottoman tärkeää. Oman oppimisen kannalta koin hyödylliseksi saada opinnäytetyön prosessin myötä laajasti tietoa potilasturvallisen hoidon kehittämiseen ja johtamiseen. Potilasturvallisuuden kehittäminen on ajankohtainen asia, ja potilasturvallisuussuunnitelman tekeminen oli kirjattuna myös tavoitteena terveyskeskuksen strategiaan. (Kokkolan terveyskeskuksen strategia ) Valtakunnallinen kiinnostus potilasturvallisuuden kehittämiseksi on viimeisten vuosien aikana lisääntynyt voimakkaasti. Potilasturvallisuuteen liittyvää tutkimusta on suomessa tehty kuitenkin vasta vähän. (Kuisma 2011, 2.) Potilasturvallisuuden kehittämiseen tarvitaan aktiivista ja sinnikästä kansallista sekä kansainvälistä yhteistyötä ja verkostoitumista terveydenhuoltojärjestelmän eri tasoilla (Peltomaa 2009, 20-26). Potilasturvallisuussuunnitelman pohjaksi päätettiin ottaa alkuvaiheessa Vaasan sairaanhoitopiirin malli, jossa potilasturvallisuuden kehittämistyötä on tehty järjestelmällisesti vuodesta 2007 alkaen. Potilasturvallisuuden kehittämistä on Vaasassa tehty yhteistyössä keskussairaalan, terveyskeskusten, ensihoidon ja terveysalan opetusorganisaatioiden kanssa. Tavoitteena on ollut luoda alueelle potilasturvallisuuskulttuuri, jossa korostuu avoimuus, riskitietoisuus ja halu oppia vaaratapahtumista. Kaikkien henkilöstöryhmien lisäksi mukana ovat olleet potilaat ja heidän omaisensa. (Honga 2010, 3.) Vaasan poti-
34 30 lasturvallisuussuunnitelman malli ja sisältö on toiminut lähtökohtana ja mallina koko opinnäytetyön prosessin ajan. Lopullinen päätös aihevalinnasta tehtiin kesäkuussa Hallituksen uuden terveydenhuoltolain esityksen (He 90/2010) ohjaamana sovittiin, että potilasturvallisuussuunnitelma tehdään koko sosiaali- ja terveyspalveluiden käyttöön yhteistyössä ohjausryhmän kanssa. (Voipio-Pulkki 2010, 137; Kinnunen 2010a.) Potilasturvallisuussuunnitelman laadinnan avuksi päätettiin ensin tehdä kysely koko sosiaali- ja terveyspalveluiden henkilöstölle, jolla kartoitettaisiin potilasturvallisuuskulttuurin tämänhetkistä tasoa. Kun sosiaali- ja terveydenhuollossa kehitetään turvallisuuskulttuuria, on järkevää aloittaa sen lähtötason arvioinnista ja pohtia, mihin tekijöihin puuttumalla voidaan organisaation turvallisuuskulttuuria kehittää (Pietikäinen ym. 2008, 18). Alkuvaiheessa suunniteltiin opinnäytetyöprosessin etenemisen aikataulu ja se, millainen on opinnäytetyön konkreettinen lopputuotos. Seuraavaksi tehtiin päätökset, kenelle tutkimuskysely suunnataan ja miten tutkimuskysymysten sisältöä lähdetään rakentamaan. Alkuun oli suunnitelmissa tehdä kysely koko henkilöstölle ja myös potilaille sekä omaisille. Opinnäytetyön etenemistä ja potilasturvallisuussuunnitelmaa päätettiin esittää ajoittain organisaation vastuuhenkilöille, jotta organisaation johtoon kuuluvat olisivat myös tietoisia projektin tilanteesta. Aiheen rajausta tehtiin kesän ja alkusyksyn aikana yhdessä ohjaajien kanssa. Potilasturvallisuuden jakaminen hoidon turvallisuuteen, lääkehoidon turvallisuuteen ja laiteturvallisuuteen oli myös yksi rajausta selkeyttävä päätös. Päätös suuntasi myös kyselylomakkeen sisällön rakennetta sekä rajasi hyvin kysymysten aihealueita. Syksyn ja alkutalven aikana tapahtui aiheeseen perehtyminen ja lähteiden etsiminen. Tietoa aiheesta oli paljon saatavilla, vaikka potilasturvallisuuden kehittäminen on suomessa vasta alkuvaiheessa. Suomessa sosiaali- ja terveysministeriö käynnisti vuonna 2006 kolmevuotisen potilasturvallisuuden kehittämishankkeen, jonka myötä luotiin suomalaisen potilasturvallisuuden kehittämisen linjaukset, jotka tiivistettiin Suomen potilasturvallisuusstrategiaksi (Snellman 2010, 168). Suomen potilasturvallisuusstrategian lisäksi tuleva terveydenhuoltolaki selkeytti oleellisesti opinnäytetyön rakennetta ja sisältöä.
35 31 Potilasturvallisuudesta, potilasturvallisuuskulttuurista ja vaaratapahtumien raportoinnista on löydettävissä runsaasti kotimaista ja kansainvälistä materiaalia, joiden myötä tietoperustan rakentaminen sujui hyvin. Potilasturvallisuus nousi näkyvästi kansainvälisesti otsikoihin Yhdysvalloissa, jossa julkaistiin raportti To err is Human: Building a safer Health System vuonna Raportin mukaan Yhdysvaltojen sairaaloissa kuolee vuosittain hoitovirheiden seurauksena henkilöä. Suomen olosuhteissa tämä merkitsisi noin potilaan kuolemaa vuosittain (Snellman 2010, 168). Potilasturvallisuuden kehittämisestä on vastuussa organisaation johto. Sosiaali- ja terveysministeriön asetuksen potilasturvallisuussuunnitelman sisällöstä mukaan on sovittava potilasturvallisuuden vastuuhenkilöistä ja selvitettävä, miten johto vastaa edellytyksistä, jotta voidaan toteuttaa laadukasta ja potilasturvallista hoitoa. (Sosiaali- ja terveysministeriön asetus laadunhallinnasta ja potilasturvallisuuden täytäntöönpanosta laadittavasta suunnitelmasta 2011.) Joulukuussa 2010 järjestettiin Kokkolassa sosiaali- ja terveyspalveluiden vastuuhenkilöille ja erikoissairaanhoidon esimiehille potilasturvallisuuskoulutusta, jossa Vaasan keskussairaalan laatupäällikkönä ja potilasturvallisuuden kehittäjänä työskentelevä Marina Kinnunen esitteli Vaasan sairaanhoitopiirin mallia potilasturvallisuuden kehittämiseksi. Koulutusiltapäivän jälkeen vaihtui kyselytutkimuksen kohderyhmäksi sosiaali- ja terveyspalveluiden esimiehet. Tämä päätös selvensi lopullisesti opinnäytetyön kokonaisuutta. Kohderyhmän vaihtuminen aiheutti hieman muutoksia tietoperustan rakentamiseen ja erityisesti strukturoidun kysymyskaavakkeen laatimiseen, johon oli jo mietitty sisältöä aikaisempaa kohderyhmää ajatellen. 6.2 Ohjausryhmän kokoaminen Marraskuussa 2010 tapahtui potilasturvallisuusohjausryhmän kokoaminen. Ohjausryhmän jäseniksi valittiin kunkin tulosalueen palvelupäällikkö, ja he valitsivat tarpeen mukaan itselleen työparin tulosyksiköistään. Potilasturvallisuussuunnitelma tehtiin kevään aikana yhdessä ohjausryhmän kanssa, johon kuuluu 7 esimiestä sosiaali- ja terveystoimen kolmelta eri tulosalueelta. Ohjausryhmän puheenjohtajana toimi opinnäytetyöpro-
36 32 sessin aikana terveyskeskuksen hoitotyön johtaja, ja opinnäytetyön tekijän rooli oli ohjausryhmän sihteerinä toimiminen. Laatu- ja kehittämispäällikkö lupautui konsultointiavuksi, jos hänen osaamistaan tarvittaisiin. Ohjausryhmä kokoontui prosessin aikana yhteensä viisi kertaa. Ensimmäisessä kokouksessa esiteltiin opinnäytetyön idea, sovittiin aikatauluista ja keskeisimmistä tavoitteista projektin etenemiseksi. Seuraavassa vaiheessa tapahtui kyselyyn osallistuneiden esimiesten nimien ja sähköpostiosoitteiden kerääminen. Ohjausryhmän jäsenet lähettivät tiedot omien tulosalueidensa osastohoitajista tai palveluesimiehistä, jotka osallistuisivat kyselyyn. Kyselyyn osallistuvia esimiehiä oli yhteensä 35, joista lopulta 29 vastasi kyselyyn. 6.3 Kyselytutkimuksen suorittaminen Potilasturvallisuuskysely päätettiin jo prosessin alkuvaiheessa suorittaa webropolohjelman avulla, joka oli terveyskeskuksella jo valmiiksi hankittuna. Myös ohjausta ja neuvoa ohjelman käyttämiseen löytyi oman organisaation käyttökokemusten myötä. Erityisesti laatu- ja kehittämispäällikön apu mahdollisti webropol-kyselyn toteuttamisen. Kyselylomakkeen valmistuttua (KUVIO 9) tehtiin lomakkeen esitestaus kahdeksalle Kokkolan terveyskeskussairaalan osaston sairaanhoitajalle. Esitestaukseen osallistuneet sairaanhoitajat olivat terveyskeskuksen jokaiselta neljältä osastolta eli kaksi iltavuoron sairaanhoitajaa kultakin osastolta. Koska kysely on suunnattu esimiehille, ohjattiin esitestaukseen liittyvässä saatekirjeessä vastaajia miettimään vastauksiaan kyseisen iltavuoron vastuuhoitajan näkökulmasta. Esitestaukseen liittyvää palautetta oli mahdollista kirjoittaa kyselyn lopuksi. Palautetta oli annettu neljässä vastauksessa. Kahdessa palautteessa kyselyn aihe todettiin mielenkiintoiseksi ja tärkeäksi. Yhden vastaajan mielestä kysymyksiin oli helppo vastata. Neljännen palautteen antajan mielestä kysymyksiä oli liian paljon. Kysymysten määrää oli prosessin aikana vähennelty jatkuvasti, ja yhden esitestauksen palautteen myötä vähen-
37 33 nyksiä ei enää kuitenkaan päätetty ohjausryhmässä tehdä. Esitestauksen jälkeen tehtiin ohjausryhmän kokouksessa ainoastaan yksi pieni muutos taustatekijöihin liittyen. Esitestauksen jälkeen, kun ohjausryhmässä todettiin kyselylomake toimivaksi, lähetettiin kysely vastaajien sähköpostiin. Saatekirjeessä (LIITE 2) osallistujia pyydettiin vastaamaan ripeästi, jotta tuloksia saataisiin mahdollisimman nopeasti ohjausryhmän käyttöön. Kyselyn tuloksia ja projektin tilannetta oli tarkoitus esitellä myös helmikuussa järjestettävillä potilasturvallisuuskoulutuspäivillä, joka kuitenkin siirrettiin järjestettäväksi toukokuussa. Vastauksia saatiin runsaasti heti ensimmäisellä viikolla. Toisen viikon jälkeen vastauksia ei enää tullut, joten vastaajille lähetettiin vielä muistutusviesti. Uusintaviestin jälkeen saatiin vastauksia lisää, ja kysely lopetettiin, kun vastauksia oli yhteensä 29. KUVIO 9. Potilasturvallisuuskulttuurikyselyn prosessi
38 Kyselytutkimuksen tulokset Opinnäytetyöhön liittyvä potilasturvallisuuskysely suoritettiin tammikuun ja helmikuun vaihteessa Kyselyyn oli vastausaikaa kolme viikkoa. Kyselyyn osallistuneita sosiaali- ja terveyspalveluiden esimiehiä oli yhteensä 35, joista 29 vastasi kyselyyn. Kyselyn vastausprosentiksi tuli 83 %. Potilasturvallisuuskulttuuriin ja potilasturvallisuuteen liittyviä kysymyksiä oli määrällisesti suhteellisen paljon eli 44, ja lisäksi oli taustatietoihin valittu vielä kuusi kysymystä. Viimeisenä kysymyksenä oli vielä avoin kysymys, johon sai kirjoittaa vapaamuotoista palautetta kyselystä ja kyselyyn vastaamisesta. Kysymysten yhteismääräksi tuli 51. Tutkimuksen taustatekijöihin valittiin ohjausryhmän kanssa yhteensä kuusi kysymystä. Kolmasosan vastaajien ikä oli alle 46 vuotta, ja 2/3 vastaajista sijoittui iältään 46 vuotiaisiin tai sitä vanhempiin. Yksikään vastaajista ei ollut alle 25 vuotta vanha. Kolmasosalla vastaajista oli yli 20 vuoden kokemus terveysalalta. Esimiestyökokemuksen määrää oli melko tasaisesti yli 20 vuodesta alle kolmeen vuoteen vuoden kokemusmäärä esimiestyöstä oli kuitenkin yleisin. Vastaajista 18 koki omaavansa riittävästi osaamista potilasturvallisuuden johtamiseen. Vastaajista 11 koki potilasturvallisuusjohtamisosaamisensa puutteelliseksi. Esimieskoulutuksena suurimmalla osalla oli vanhamuotoinen erikoissairaanhoitajan tutkinto, johon sisältyy hallinnon pätevyys. Vastaajista 8 on sosiaali- ja vammaispalveluiden yksiköiden esimiehiä, 12 työskentelee terveyspalveluiden yksikköjen esimiehinä ja 9 on esimiestyössä vanhuspalveluiden yksiköissä. Kyselyn tuloksissa (TAULUKKO 1) potilasturvallisuuskulttuurin osa-alue koettiin olevan kaikista osa-alueista parhaimmalla tasolla. Vastaajista 81 % antoi myönteisen vastauksen tämän osion kysymyksiin. Heikoimman potilasturvallisuuden tason vastaajat kokivat olevan laiteturvallisuuden alueella. Terveyspalveluiden osalta vahvin alue potilasturvallisuuden kolmelta eri osa-alueelta (lääkehoidon turvallisuus, hoidon turvallisuus ja laiteturvallisuus) on tulosten mukaan laiteturvallisuus. Heikoimpana alueena puolestaan nousee esille lääkehoidon turvallisuus. Vanhuspalveluissa lääkehoidon turvallisuus on tulosten mukaan vahvin osa-alue. Suurimmat potilasturvallisuuteen liittyvät vajeet vanhuspalveluiden esimiesten mukaan
39 35 kuuluivat laiteturvallisuuden piiriin. Sosiaali- ja vammaispalveluissa hoidon turvallisuuteen liittyvät asiat koettiin olevan potilasturvallisuuden suhteen parhaimmalla tasolla. Selvästi suurin potilasturvallisuuden vaje heiltäkin löytyi laiteturvallisuuden osaalueelta. TAULUKKO 1. Potilasturvallisuuden hyvää tasoa kuvaavat prosenttiosuudet tulosyksiköittäin potilasturvallisuuden eri osa- alueilla Sote- palvelut yhteensä Terveyspalvelut Vanhuspalvelut Sos.- ja vammais palvelut Potilasturvallisuus kulttuuri 81% 86% 77,8% 77,7% Lääkehoidon turvallisuus 67,2% 65,3% 70,4% 66,7% Hoidon turvallisuus 71,6% 71,9% 68% 75% Laiteturvallisuus 55,2% 75% 66,7% 12,5% Potilasturvallisuuskulttuurin osa-alue Kysymys 4 poistettiin yhteistuloksista, koska kysymykseen oli vastannut vain 28 osallistujaa. Tähän kysymykseen vastanneista 27 koki kuitenkin ennakoivansa potilasturvallisuusriskejä. KUVIO 10. Potilasturvallisuuteen liittyvien riskien ennakointi (n=28)
40 36 Yhteistuloksista poistettiin myös kysymys, jossa tiedusteltiin potilasturvallisuuden puutteiden aiheuttamaa henkistä kuormitusta. Tässä vastaajat jakaantuivat jokseenkin tasan eri mieltä oleviin ja samaa mieltä oleviin. Tämän kysymyksen vastauksissa tulee huomioida se, että kysymyksen voi ymmärtää yleisellä tasolla. Jos vastaajan olisi halunnut pohtimaan yksikön potilasturvallisuuden puutteiden kuormittavuutta, olisi pitänyt muotoilla kysymys toisin. KUVIO 11. Potilasturvallisuuden puutteiden aiheuttama henkinen kuormitus (n= 29) Selvitettäessä, onko potilasturvallisuuden taso huolestuttanut vastaajia viime aikoina, potilasturvallisuudesta ei ollut huolestunut 51,7 % vastaajista. Hieman alle kolmasosa vastaajista oli huolissaan työyksikkönsä potilasturvallisuuden tasosta, ja loput vastaajista eivät osanneet sanoa mielipidettään. Potilasturvallisuuskulttuuriosion kokonaisvastauksien perusteella voi päätellä, että vastaajat kuitenkin huolestuisivat, jos potilasturvallisuuden taso olisi huono. KUVIO 12. Huolestuminen työyksikön potilasturvallisuuden tasosta (n= 29)
41 37 Vastaajat eivät mielestäni missään tapauksessa ole välinpitämättömiä potilasturvallisuuden tason suhteen. Tätä väitettä tukevat vastaukset kysymyksiin 1-3, joissa yli 90 % vastaajista kokivat potilasturvallisuuden henkilökohtaisesti tärkeäksi asiaksi ja keskeiseksi työtä ohjaavaksi arvoksi, sekä henkilökohtaisesti tärkeäksi asiaksi. Melkein 90 % vastaajista koki potilasturvallisuuteen liittyvät asiat myös keskeisiksi omassa työssään. KUVIO 13. Potilasturvallisuuteen liittyvät asiat eivät ole keskeisiä työssäni (n= 29) Selvitettäessä työntekijöiden sitoutumista potilasturvallisuuteen noin neljäsosa vastaajista oli sitä mieltä, että työyhteisössä on työntekijöitä, jotka eivät ole riittävän sitoutuneita potilasturvallisuuteen. KUVIO 14. Työntekijät eivät ole sitoutuneita potilasturvallisuuteen (n= 29)